ಮೀನುಗಾರನ ಬಲೆಗೆ ಬಿತ್ತು ಅತೀ ಅಪರೂಪದ ಬಿಳಿ ಶಾರ್ಕ್ ಬ್ರಿಟನ್ ಮೂಲದ 50 ವರ್ಷದ ಮೀನುಗಾರರೊಬ್ಬರೊಬ್ಬರ ಬಲೆಗೆ ಅತೀ ಅಪರೂಪದ ಬಿಳಿ ಶಾರ್ಕ್ ಮೀನು ಬಿದ್ದಿದೆ. ಹ್ಯಾಂಪ್ಶೈರ್ ಮೂಲದ ಜೇಸನ್ ಗಿಲ್ಲೆಸ್ಪಿ ಎನ್ನುವವರು ತನ್ನ ಸ್ನೇಹಿತರೊಂದಿಗೆ ಆಳ ಸಮುದ್ರ ಮೀನುಗಾರಿಕೆ ತೆರಳಿದಾಗ ಈ ಮೀನು ಪತ್ತೆಯಾಗಿದೆ. ಈ ಬಗ್ಗೆ ಜೇಸನ್ ಗಿಲ್ಲೆಸ್ಪಿ ತಮ್ಮ ಅಭಿಪ್ರಾಯ ವ್ಯಕ್ತಪಡಿಸಿದ್ದು, ನಾನು 30 ವರ್ಷಗಳಿಂದ ಮೀನುಗಾರಿಕೆ ನಡೆಸುತ್ತಿದ್ದೇನೆ. ಈವೆರೆಗೆ ಇಂತಹ ಮೀನನ್ನು ಕಂಡಿಲ್ಲ. ಇದು ತನ್ನ ಬಣ್ಣದಿಂದ ವಿಭಿನ್ನವಾಗಿದ್ದು, ಸಾಯುವ ಸ್ಥಿತಿಯಲ್ಲಿ ದೊರೆತಿತ್ತು. ಈ ಮೀನುಗಳು ತಮ್ಮ ಬಣ್ಣವನ್ನು ಕಳೆದುಕೊಂಡಾಗ ಅಸ್ವಸ್ಥ ಸ್ಥಿತಿಗೆ ತಲುಪುತ್ತವೆ. ಬೇರೆ ಪ್ರಾಣಿಗಳನ್ನು ಬೇಟೆಯಾಡಿ ತಿನ್ನುವಷ್ಟು ಸಮರ್ಥವಾಗಿರುವುದಿಲ್ಲ. ಹೀಗಾಗಿ ಬೇಗ ಸಾಯುತ್ತದೆ ಎಂದು ತಿಳಿಸಿದ್ದಾರೆ.